Dronninglund Sparekasse i Voerså skulle røves, men der var imidlertid middagslukket.

Tirsdag formiddag kl. 11.30 mødte en mand op ved Dronninglund Sparekasse i Voerså, med tildækket ansigt, handsker og en taske. Han rykker i døren, men må opgive da banken har middagslukket. Han blev imidlertid set køre derfra i bil. Ud fra bilens registreringsnummer har politiet fundet frem til en 60-årig mand, der onsdag 11.30 fremstilles i grundlovsforhør, sigtet for forsøg på bankrøveri. Den 60-årige mand er ikke tidligere kendt af politiet. Han bor i lokalområdet.